Downloaded from YTS.MX
Official YIFY movies site: YTS.MX
Lapsena unelmoin tästä.
Saatoin olla omissa maailmoissani tuntikaupalla.
Minusta tulee miljonääri.
Kuin...
Pomo, joka huolehtii kaikista. Johtaja...
Se oli tavoitteeni.
En tosin tiennyt, miten.
Vaikea edes sanoa, mihin kaikkeen olin valmis.
Mutta aioin saavuttaa tavoitteeni.
Vaikka mikä tulisi.
Hullua, että olemme todistaneet kasvun.
Et kasvanut haluten ryhtyä räppäriksi.
Mitä edes tekisit, jos et olisi räppäri?
Toinen jalka kaduilla, toinen opettelemassa musiikkia.
Räppääminen on sinulle uutta, ja nyt olet sisällä musiikkialalla.
On pakko istua tapaamisissa.
On käytävä haastatteluissa.
Ihmiset tuskin tajuavat, kuinka paljon tämä on vaatinut.
Vauhti on kova. Kahtena viime vuonna
hittejä on tullut liukuhihnalta.
Kappaleellaan Yes Indeed, Lil Baby.
Olet kotoisin tietystä ympäristöstä
ja nyt olet räpin megatähti.
Hän julkaisi maailman myydyimmän levyn.
Luvut ovat vaikuttavia. Meneekö pääsi niistä pyörälle?
BET-palkinnon voittaja on Lil Baby.
Tiedätkö, miksi se...
Mieti...
Läpimurtosi tuli uhrauksen kautta.
Baby on tulossa, nopeuskamerat.
Unelmani.
Ne voisivat olla totta.
KOTI 2020
-Isi! -Isi.
Me odotamme, isi.
Isi!
Sano "avaa".
-Sano "avaa". Kiitos. -Ole hyvä.
-Ulkona on kylmä. -Kylmä. Tiedän.
-Vaatteita on puettava kaksi kerrosta. -Kaksi kerrosta... Oletko tosissasi?
On parempi pukea.
Et sanonut, että on puettava kahdet housut,
kaksi paitaa ja kaksi takkia.
-Kyllä. -Mitä?
Perhe on minulle kaikki kaikessa.
En voisi jättää lapsiani.
En halua olla isä, joka näkee lapsiaan vain lomilla.
Pue takki yllesi.
Oma isäni ei ollut kuvioissa.
Näin häntä silloin tällöin, pari kertaa vuodessa.
En osaa kuvitella tänäkään päivänä, kuinka vaikeaa äidilläni oli.
Haluan oikean isä-poika-suhteen,
mistä jäin itse paitsi.
Olet liian iso.
Poikani kyselee siitä.
"Teitkö tätä isäsi kanssa?" Vastaan, että en.
Haluan hänen ymmärtävän, että sitä ei suoda jokaisen lapsuuteen.
Kuten omaani.
Käännä rattia!
Käännä rattia.
Hän on mahtava.
Lopetellaan. Huomenna on pitkä päivä.
Huomenna on oltava nopeaakin nopeampi.
Haluan nopeampaa.
-Haluatko olla nopea? -Haluan olla nopeampi.
Hän sanoo: "Isä, haluan tehdä kaiken, mitä sinäkin."
Paina jarrua.
"Haluan tehdä samaa kuin sinä."
Kerrohan...
Se merkitsee minulle kaikkea...
Se on totista.
Tuo oli upeaa.
Luulin, että olin mennyttä. Mennyttä!
Matkamme on vielä niin pitkä,
että minun on pakko pysyä skarppina.
Jos sössin asiani, hänestä voi tulla kuin minä.
Dominique,
-onko sinulla hyvä joulu? -Katso minua.
Kyllä, minulla on hyvä joulu.
-Anna mennä! Hyvää joulua. -Hyvää joulua.
Mikä nimesi on?
Dominique Armani Jones.
Dominique Armani Jones?
Hänen opettajansa sanoi minulle kerran:
"Dominique ei ole käynyt tunneillani 60 päivään.
LASHAWN JONES ÄITI
"Hän tuli kokeeseen. Hän oli ainoa, joka läpäisi sen."
Ja se oli taloustiedettä.
Hyvin älykäs.
Käytännössä nero.
Onko sinulla sisaruksia?
-Deirdre, tunnetko hänet? -En ole varma.
Tiedät, millaisia he ovat. Deirdre on 11-vuotias.
Sepä ihanaa.
Oletko kahdeksanvuotias? Herranen aika.
-Olet 8-vuotias? -7.
-Michelle ei ole. -Hyvä luoja.
Michelle ei ole.
Hän sanoi: "Et kuulu tähän keskusteluun."
-Kuinka vanha sinä olet? -Laske verhot.
-Dominique. -Olen seitsemänvuotias.
-Olen muskelimies. -Laita se takaisin.
Minä, hän ja hänen siskonsa olemme läheisiä.
Olemme aina olleet nelikko.
Olin uskonnollinen, ja yksinhuoltajana oli vaikeaa.
Mitkä ovat vanhempiesi nimet?
Minulla ei oikeastaan...
-Luoja paratkoon, älä sano... -...ole niitä.
-koska... -Laita se pois.
...äitini erosi isästäni.
Mieheni jätti minut ja heidät.
Niin siinä kävi.
Dominique...
Älä itke.
Juokse nopeasti.
Lapsuudessani ei ollut säleaitaa tai hopealusikkaa.
Äitini oli yksinhuoltaja.
Toisinaan ei ollut varaa vuokraan, joten meidät häädettiin.
Me vain yritimme selvitä.
Nimeni on Maurice Hobson.
MAURICE HOBSON HISTORIOITSIJA
Tutkin poliittista ja kansalaisoikeuksien historiaa.
Mustat eivät ole monoliitti.
Eri ihmisillä on erilaisia aatteita ja arvoja.
Mutta Yhdysvaltojen etelän mustilla on yksi yhteinen kokemus siitä,
että sorto on ollut pakahduttavaa.
Paikallistasolla päivä oli Atlantalle merkittävä.
Syyskuun 18. päivä 1990
Atlanta valittiin vuoden 1996 olympialaisten isäntäkaupungiksi.
Atlanta.
Kun Atlanta valittiin,
kaupunki piti siistiä maailman huomiota varten.
Se vaati muutoksen infrastruktuuriin.
Sitä varten
hallinto perusti militarisoidun poliisiyksikön
nimeltään Red Dog Police.
Sen tehtävänä oli siivota kaupunki,
mikä tarkoitti mustiin ja ruskeisiin kohdistuvaa sotaa.
ASUNTOTOIMI ATLANTAN KAUPUNKI
Asumisen rahoitusta leikattiin 75 %.
Silloin säädettiin asetuksia, jotka syrjäyttivät köyhiä.
Tukiasunnot saatetaan purkaa.
Ja asukkaat siirtää muualle.
Miksi purkaa ne kolmen viikon takia?
Laittaa ihmiset kadulle olympialaisten vuoksi.
Moottoritiet reunustettiin muureilla, jotta köyhyys pysyisi piilossa.
Atlantalle oli tärkeää antaa maailmalle
tietynlainen kuva itsestään.
Vaikka Atlanta on paikka,
missä moni musta on voinut menestyä,
se on niin ikään ollut
jokseenkin vahingollinen köyhälle väestölleen.
Yksi suurista yhteisöistä, jota tämä kosketti, on West End.
Dominique, pue takki yllesi.
Jos tähän kaupunkiin syntyy köyhänä
tai asuu alueella,
joka on köyhä ja lannistettu,
on sieltä vaikea ponnistaa eteenpäin.
Atlanta tunnetaan siitä,
että jos tänne syntyy köyhänä,
todennäköisesti myös pysyy koko elämänsä köyhänä.
Nyt!
Taputtakaa.
Jos ei olisi ollut rahahuolia, olisin ehkä collegessa
ja hyvässä ammatissa.
Mutta minulle sanottiin, että raha on kaiken pahan alku.
Piti vain hypätä kyytiin. He olivat paljon vanhempia.
Kun olin 15-vuotias, he olivat 23 tai 24. Olin ihan lapsi.
Mutta olimme hyvää pataa.
Olimme ainoita siellä.
-Et tarvitse... -Ihan oikeasti...
Muut minun ikäiseni olivat joko linnassa, tapettu
tai muuta sellaista.
Minusta tuli porukan baby.
Mikä helvetin...
Hän alkoi jopa ottamaan mallia diilereistä,
koska hillui kaduilla.
"Voisin tienata" taisi olla hänen järkeilynsä.
He eivät pelleilleet.
He olivat aikuisia tekemässä bisneksiään. Halusin päästä mukaan.
Notkuin mukana, sillä halusin päästä myymään.
Diilerit
ottivat minut mukaan.
Tajuan, mikä on homman nimi. Tämä on kovaa aluetta.
Ehkä he pääsivät köyhyydestä.
Siltä näyttää.
Mikki on kunnossa. Voitte nauhoittaa.
Baby vietti öitä täällä.
Täällä käytiin kauppaa, oltiin yötä ja kasvettiin.
MOHAWK LAPSUUDENYSTÄVÄ
Täällä tapahtui paljon kaikenlaista.
Kaikki alkoi täältä.
Köyhyydestä on vaikea päästä, kun ei tiedä, mikä olisi paras tapa.
Yrittäjyys oli meille paras tapa.
Yritimme tienata.
Kun Baby tuli mukaan, hän oli 15- tai 16-vuotias.
Hänellä oli laskuja maksettavana,
eikä juurikaan mahdollisuutta viettää nuoruuttaan.
Hänen oli elätettävä perheensä.
Sitä me kaikki yritimme tehdä.
Mitä on ihminen ilman rahaa?
OSTAMME TALOJA
ROMUAUTOJA
OSTAMME PUHELIMIA
Kuinka kauan tässä yhteiskunnassa
täytyy työskennellä tienatakseen 10 000 voittoa?
MARKETTI
Kuinka kauan kestää ansaita 10 000?
Lil Babylla saattoi olla 10 000 lompakossaan.
Koulussa. Kasi- tai ysi luokalla.
Silloin hän todella vakavoitui.
Olen tuntenut hänet 10- tai 11-vuotiaasta.
Kävimme eri koulua, mutta lintsasimme usein yhdessä.
YOUNG THUG LAPSUUSYSTÄVÄ
Se oli kuin...
Aloimme hengailla. Olimme veljiä.
Hän oli aina pidetty. Aina. Lapsesta tähän päivään asti.
Häneen luotettiin aina,
sillä hän hoiti asiansa kunnolla.
Oikea menestyjä.
Hän teki aina rahaa.
Hän olisi tienannut ilman räppiäkin.
Jätkällä oli miljoonia jo ennen ensimmäistäkään kappaletta.
Miljoonia.
En koskaan halunnut räppäriksi.
Olin nuori ja elin katujen elämää.
Tiesin, että pärjään.
Kuin olisin saanut jo kaiken.
Minulla oli rahaa, tyttöjä ja autoja.
Olin huipulla ja elin nopeaa elämää.
Mutta asiat alkoivat mennä vikaan.
Meillä oli monta helvetin vakavaa tilannetta.
Hän ei puhunut minulle, koska ripitin häntä
kahden tunnin ajan siitä, mitä hän teki väärin. "Teet helvetin typeriä juttuja."
Mutta hän ei kuunnellut ketään.
Hän halusi tienata rahaa muusta välittämättä.
Olin aina vihainen hänelle.
"Tuosta seuraa vain vankilaa tai kuolema. Ei mitään muuta.
"Tuossa hommassa ei 'saavuteta kaikkea'".
VUONNA 2015 LIL BABY SAI KAHDEN VUODEN VANKILATUOMIOIN
Onko sanonta "Syteen tai saveen" tuttu?
Se vie ihmisen huipulle tai pohjalle.
Joko saavuttaa jotain tai tuhoutuu.
Linnassa istuminen vaatii sisua.
Porukka huutaa, joku hakkaa ovea, toinen sekoilee ympäriinsä...
Se on aivan eri maailma.
Linnassa vietetään paljon aikaa yksin.
On aikaa miettiä, mitä ympärillä tapahtuu.
Yhdysvalloissa on järjestelmä.
Ei ole väliä, olivatko he huono-osaisia nuoruudessaan.
Ei ole väliä, oliko heillä kasvuympäristö,
joka auttoi heitä pääsemään osaksi yhteiskuntaa.
Ei ole väliä, ovatko he yhteiskunnan uhreja.
Ja tämä järjestelmä on ollut olemassa jo pitkään.
POLIISI
Sen tarkoitus on, että me epäonnistumme.
Heidät on saatava pois kaduilta.
En halunnut olla siellä.
Vaikka olin siellä itse, mieleni oli muualla.
Kehoni käy usein paikoissa, joissa mieleni ei.
Pakotan itseni siihen.
Hyvässä ja pahassa.
Opin sen pääasiassa vankilassa.
LIITTOVALTION ALUE PÄÄSY KIELLETTY
Selvä. Kiitos, veli.
Olen Pierre Thomas.
Olen Quality Control Musicin toimitusjohtaja.
PIERRE "P" THOMAS TOIMITUSJOHTAJA
Olen kotoisin Lounais-Atlantasta.
Baby oli kuin perhettä. Tunsimme toisemme entuudestaan.
Tutustuimme, kun hän oli 15-vuotias.
Tutustuin Babyyn huumekämpissä.
Hän oli siellä sellaisten asioiden kanssa,
joista en voi puhua.
Kadut ovat kuin viidakko.
Kun olin nuori...
Jos näki ulko-ovesta astuessaan jonkun,
jolla oli hieno auto, hän oli huumediileri.
Köyhillä ei ole varaa matkustaa,
lähteä näkemään maailmaa.
Silloin oma naapurusto on koko maailma.
Ja jos huumekauppiaat ovat ainoita ihmisiä, joilla on rahaa
ja hienoja asioita,
on luonnollista, että heitä katsotaan ylöspäin.
Olin siellä.
Olin mukana.
Ja selvisin.
Moni ympärilläni kysyi: "Missä haluat lastesi elävän,
"kun kasvat aikuiseksi?"
Niinpä yritin lähteä musiikkialalle
päästäkseni pois kaduilta ja eroon siitä elämäntavasta.
Perustin levy-yhtiön kumppanini Coach K:n kanssa.
Coach K.
KEVIN "COACH K" LEE OPERATIIVINEN JOHTAJA
Olen levy-yhtiön perustajajäsen. Manageroin Gucci Manea ja Jeezyä.
Minä ja P perustimme
tämän yhtiön yhdessä. Meillä oli suuret unelmat.
Ensimmäinen yhtyeemme oli the Migos.
Ryhdyimme heti töihin.
Olen Quavo. Miten menee?
Siihen aikaan olimme mukana luomassa historiaa.
Kuinka monta sinkkua QC on julkaissut?
Quality Control on kulttuuria.
Se on filosofiamme, alkuperäisyys.
Siihen liittyy eräs tarina.
Meillä oli vähän kuin salainen resepti tai ohjelma.
Etsimme kykyjä, hiomattomia timantteja,
ja kehitämme heistä maan suurimpia artisteja.
Jos näen ihmisissä potentiaalia, ryhdymme työstämään sitä.
Huomiomme voi kiinnittyä johonkin pikkujuttuun. Kuin näkisimme tähden
ennen kuin se loistaa.
VUONNA 2016 QUALITY CONTROL OLI HIP HOPIN SUURIN ITSENÄINEN LEVY-YHTIÖ.
MYÖHEMMIN SAMANA VUONNA LIL BABY VAPAUTUI VANKILASTA.
Baby pyöri aina nurkissa.
Hän hengasi studiolla joka päivä.
Hän vain ei ollut artisti.
Heitä vaan, tuo ei uppoa ikinä koriin.
"Kun vapaudut, tule käymään."
Laita rahaa tiskiin.
-Satasen veto. -Ihan sama.
Käskin ottaa yhteyttä vapauduttuaan, ja sen hän teki.
Hän oli nuori, mutta liikkeissään kuin vanha tekijä.
Huomasin sen.
Joskus yksi liike kertoo,
että on supertähtiainesta.
Sen vain tietää. Lil Baby on luontaisesti erilainen.
Hänen Instagram-julkaisujensa kuvatekstit olivat loistavia.
Mietin: "Kuka tuon sanoi?"
Soitin hänelle: "Kuka hitto tämän sanoi? Mistä otit sen?"
Hän vastasi: "Keksin itse".
Hän kirjoitti biisin 60 kuvatekstillä.
Pelkkiä kuvatekstejä. Siinä on biisi.
Sanoin: "Baby, sinun on pakko räpätä."
Hän vastasi: "Olet hullu. Olen kadulta.
"Se ei ole minun heiniäni." Sanoin: "Ihan oikeasti.
"Sinua kunnioitetaan ympäri kaupunkia.
"Useimmat räppärit ihannoivat katujen kasvatteja.
"Miksi et tekisi sitä? Suurin osa heistä kertoo tarinaasi.
"Sinun tarinasi on tosi."
Hän vain nauroi.
Täytyy muistaa, että jos hän
olisi ollut kehno räppäri,
katu-uskottavuus olisi ollut mennyttä.
Hän oli kunnioitettu diileri
eikä halunnut pilata mainettaan.
On vaikeaa taivutella joku
lopettamaan tienaamasta nopeaa rahaa.
Laskut on silti maksettava ja perhe elätettävä.
En halunnut hänen joutuvan takaisin vankilaan.
Maksoin hänelle, että hän pysyisi poissa kaduilta.
"Saat minulta rahaa. Ota rauhassa."
Olen valmis uhraamaan kaiken, koska tiedän, että niin voi tapahtua.
"Paljonko tienaat tänään? 20 000? Siinä on 20 000.
"Ei tarvitse maksaa takaisin. Mene kotiin. Älä käy edes studiolla.
"Ei ole pakko räpätä. Mene kotiin.
"Pysy korttelista kaukana. Ole poikasi kanssa."
Olisin antanut miljoonan pitääkseni hänet poissa kadulta.
Se on kierre.
Sitä joutuu linnaan, pääsee ulos
ja jatkaa diilaamista, koska ei osaa mitään muutakaan.
Joo.
Tätä paskaa kutsutaan ansaksi, ja sitä se oikeasti on.
Paikoillanne.
Mieli, aivot ja keho ovat ansassa.
Valmiina.
Eikä tiedetä, että pari katua toiseen suuntaan on eri maailma.
Nyt!
En itsekään tiennyt.
Anna mennä, Dominique!
En voinut palata vankilaan.
Oli pakko yrittää.
VARHAISIA STUDIOSESSIOITA 2017
Kun aloitin räppäämään, olin aivan pihalla.
Olin itsetietoinen.
Sitten aloin kokeilla studiossa asioita Marlon kanssa.
Marlo oli myös kaduilta.
Hänkin yritti räpätä.
Sain siitä suuntaa.
Marlo.
MARLO LÄHEINEN YSTÄVÄ
Anna mennä.
Näin frendin aivot
Mennään koko säe alusta.
Se jätti jäljen
Näin frendin aivot kadun pinnassa
No niin.
Näin frendin aivot...
Näin frendin aivot kadun pinnassa Se jätti jäljen
Eka biisini oli Marlon kanssa.
Tallenna tuo. Kerro, miltä kuulostaa.
Se oli vaikeaa. Siksi jatkoin.
Marlo vaikutti suuresti minuun räppääjänä.
Aloin heti suunnittelemaan.
Marlo ja Baby olivat yhtä. He tulivat toimeen.
Jos Marlo on hänen kaverinsa ja hänkin yrittää räpätä,
voin kehittää heitä yhdessä.
Sanoin Marlolle, että hänkin saa sopimuksen.
Tämä homma toimii. Minun täytyy vain keksiä miten.
Halusin voimaannuttaa heidät ja näyttää, miten tätä peliä pelataan.
Kun Baby päätti ryhtyä räppäriksi, se oli täydellinen tilanne P:lle.
Koska P aikoi panostaa häneen kaiken.
Tunnen Babyn.
Olemme olleet monessa mukana ennen musiikkia.
Henkilökohtaista.
Lento on täynnä tänään.
Arvostamme yhteistyötänne.
Lentonne New Yorkin LaGuardiaan...
Olemme tässä yhdessä.
Teen, mitä täytyy murtaakseni tämän tyypin.
Tästä ei tule mikään yhden hitin ihme.
8. kerros.
Zeke, mukava nähdä.
Tiedän, että teistä tulee seuraava iso juttu...
Sanoin ryhtyväni hommiin.
Olen tässä henkilökohtaisesti mukana.
Näetkö tämän sähköpostin?
Ette käsitä, kuinka iso juttu tämä on.
Huomenta! Täällä on DJ Envy, Angela Yee ja Charlamagne tha God.
Olemme The Breakfast Clubissa, ja meillä on erityisiä vieraita.
Nimeni on Lenard McKelvey...
CHARLAMAGNE THA GOD RADIOÄÄNI
...julkisuudessa Charlamagne Tha God.
Charlamagne Tha God. Haastattelu. Ensimmäinen otto.
Tämä on syndikoitu radio-ohjelma, jota esitetään sadassa paikassa.
Meillä on noin 4,5 miljoonaa viikoittaista kuuntelijaa
tai jotain sinnepäin. Tai päivittäistä. En tiedä. Tämä on aika iso juttu.
Jay Z.
-Gucci Mane. -Snoop Dogg!
Mitä Breakfast Clubissa tapahtuu?
Täällä käyneet artistit saavat
heti lisää seuraajia sosiaalisessa mediassa
ja lisää kuuntelukertoja.
Ihmiset, jotka eivät aikaisemmin ehkä tietäneet heistä mitään,
saattavat kiinnostua heistä.
Usein ohjelmamme on artistin ensimmäinen esiintyminen valtavirralle.
LIL BABYN ENSIESIINTYMINEN THE BREAKFAST CLUBISSA
Tunnemme toisemme.
Virkistävä minttuvohveli.
-Päästäkää minut nukkumaan. -Pääset vielä lepäämään.
Hommia on tehty.
Baby ei ole sosiaalisessa mediassa lainkaan.
Antaa harvoin haastatteluita.
Meidän on revittävä häntä...
Käskettävä häntä haastatteluihin, koska hän haluaa pitää yksityisyytensä.
Valmis, kun te olette.
Miten menee? Olen P.
Olen Lil Baby. Näet minut The Breakfast Clubissa Revolt TV -kanavalla.
Vielä kerran, mutta paljon kovempaa.
Tule, Marlo. Lil Baby.
Katujen mies muutoksessa.
Veli kovista oloista,
joka käy läpi muutosta.
Aloit räppäämään vuosi sitten. Miksi et halunnut räpätä, Lil Baby?
Räppääminen ei kiinnosta.
Kuinka vaikeaa on siirtyä kaduilta musiikkialalle?
Vaikeaa. Pitää tehdä paljon asioita,
-joita en jaksaisi tehdä. -Ja ilmaiseksi.
-Mutta ne on vain tehtävä. -Kuten haastattelu.
Mikä sinua sitten motivoi?
Kun istuu mikin edessä ja kamerat kuvaavat...
On vaikeaa ajaa kuusi tuntia esitykseen,
josta tienaan 2 500 dollaria.
Joku varmaan ajaisi mielellään kymmenen tuntia sen eteen,
mutta minua ei huvita.
-Arvostan. -Aika iso projekti...
Alussa oli toisinaan vaikeaa.
Hän kieltäytyi asioista.
Lähetin Babyn promoamaan itseään.
PERJANTAINA LIL BABY
Kehittyvän artistin on vain tehtävä näitä asioita.
Hän soitti takaisin:
"En tienaa tästä mitään. Täällä on kolme ihmistä."
Missä Lil Baby -fanit ovat?
Vääntäkää nupit kaakkoon. Lil Baby on kaupungissa nyt.
Mitä sanotte?
Sanoin hänelle: "Tämä on pakko tehdä.
"Älä mieti rahaa nyt,
"vaan sitä, että esiinnyt mahdollisimman monelle.
"Läpimurtosi tulee uhrauksesi kautta."
Babylle uhraus oli luopua katujen nopeasta rahasta
räppiuran takia.
Eikä menestys ole taattua.
ALKUVAIHEEN HARJOITUKSET 2017
Teemme niin. Kun artistit kuulutetaan,
ihmiset yleisössä oppivat ne samalla.
Sanon "Lil", te sanotte "Baby".
Lil "Baby", Lil "Baby".
Kun hän tulee lavalle, tunnelma on jo käynnissä.
Leikkaan musiikin pois, kun menet yleisön ääreen.
Selvä.
Pitää opetella, miten yleisölle puhutaan.
Se on ongelma.
En puhu yleisölle.
En sano mitään.
Vannon, että en sano mitään.
Hän vain lähtee.
Lähden vetämään.
Hän saattaa sanoa: "Kiitos, että tulitte" ja lähteä lavalta.
Yleisö on tuossa. Kaikki meininkiin mukaan.
Puhukaa, käymme tämän läpi.
Et saa pelätä. Minuakin pelottaa!
Ei molempia voi pelottaa!
Videolta näkyy, kun menin ensi kertaa lavalle.
Jäädyin täysin! "Voi paska!"
Hän sai mahdollisuuden, johon hän tarttui.
Yhtenä iltana
hän lähetti biisin.
Kuuntelin sen ja olin ällikällä lyöty.
Nyt hänellä on hitti.
Oletko valmis, Baby? Laita luurit päähän.
Olemme radiossa. Kohta alkaa. Mikä biisi tämä on?
My Dawg.
-My Dawg? -Niin.
Tiesin, että se biisi menestyy.
Kerroin kaikille: "Tämä biisi lyö läpi."
Hän löysi tyylinsä, ja sen kuulee kappaleesta.
Siitä tuli tunnari.
Jos kuka tahansa voi laulaa biisiä ja samaistua siihen,
silloin se myy.
Selvä.
MUSIIKKITOIMITTAJA
Baby oli nousussa, kun aloittelin journalistin uraani.
Pomoni sanoi: "QC on tulossa käymään,
"ja Lil Baby on mukana. Tule esittäytymään."
Vietin pari tuntia hänen kanssaan.
Laita se siihen keskelle.
Lil Babya ei oltu valmennettu mediaan. Hän oli hyvin karkea.
Otokseen voisi lisätä sinistä.
Mutta toisinaan parhaat artistit luovat sellaista materiaalia,
jota itse ei ymmärrä.
Lil Baby loi taidetta, jota en ymmärtänyt.
Hänelle kaikki oli hyvin paikallista ja omasta elämästä kumpuavaa.
Ensimmäisissä videoissa, kuten Freestyle ja My Dawg
hän loi persoonaa,
johon hän tiivistää kaiken, mitä hänestä Atlantassa tiedetään.
Sen, että hän on menestynyt huumediileri,
että hän on uskomaton uhkapelaaja,
että häntä kunnioitetaan kaduilla.
Tutustuin sen kautta maailmaan, jonka olemassaolosta tiesin.
Mutta hänen tapansa kertoa tarinansa oli häkellyttävä.
Tuo iskee.
Kun hänen mixtapejaan kuuntelee peräkkäin,
ensimmäisellä niistä Baby ei ollut kovin kummoinen.
Mutta parin kolmen mixtapen jälkeen
hän oli yksi kaupungin parhaista
ja pian yksi maan parhaista räppääjistä.
Niin ei tapahdu, ellei ole
valmis menemään studioon räppäämään joka päivä.
Silloin voi suoltaa räppiä enemmän kuin kukaan muu.
Kun Babyn kehitystä katsoo,
huomio kiinnittyy Pure Cocaineen.
Hän räppää siinä todella elastisesti.
Hän ottelee rytmin kanssa ja leikittelee sillä.
Se on upeaa.
Kuunnelkaa Close Friends -kappale.
Se on R&B-balladi.
Siitä tulisi hitti kenen tahansa R&B-artistin käsissä.
Odotan aina odottamatonta.
Kun hän julkaisi mixtapeja ja säkeistöjä,
niistä kuuli, kuinka valtavan nopeasti hän kehittyi.
Sen kuulee Drip Too Hardista.
Meillä on DJ.
Flow, ääni, rytmi ja lyriikat...
Siinä tapahtui jotain erityistä.
Aina, kun kuulen Lil Babyn
biisin tai säkeen, pysähdyn kuuntelemaan.
Lil Baby osaa räpätä.
Lil Baby laukoo,
sylkee riimejään.
Kädet ilmaan!
Kun hän ja Gunna ryhtyivät yhteistyöhön,
kollektiiviseen tajuntaan iski ensimmäisen kerran,
että Lil Baby on Atlantan keskus.
Se on veljellistä rakkautta.
GUNNA ARTISTI
Kuinka kaksi kaveria tekee yhdessä asioita.
Näytämme nuoremmille, että niin voi tehdä.
Pitäkää ääntä Babylle ja Gunnalle!
Hänen unelmansa on menestyä.
Kuin olisimme nuoria mustia kuninkaita.
Esiinnymme festivaaleilla ja sitä rataa.
Tämä on unelmaa.
Tätä tekee mielellään.
Kun kasvaa köyhällä alueella, ei osaa kuvitella näkevänsä maailmaa.
Pidätkö Euroopasta ja Englannista?
Aluksi en halunnut tulla.
-Sanoin muille, että en tule. -Miksi?
En ole käynyt aikaisemmin,
enkä pidä uusista asioista.
Osasitko odottaa tällaista suosiota?
En.
Sitä, että kappaleesi soivat Iso-Britanniassa?
Olen aina luottanut taitoihini, mutta en näin paljoa.
Lontoossa vein hänet köyhälle asuinalueelle,
jotta hän ymmärtäisi, että ne ovat kaikki samanlaisia.
Näyttävät vain toiselta.
Tai kielimuuri voi olla erilainen.
Amsterdamissa oli sama juttu.
Ja Pariisissa.
Kun liikuimme siellä, hän tokaisi: "Hitto.
"Täällähän on sama meininki kuin kaduilla kotona."
Vastasin: "Niin onkin."
Ihmiset ehkä näyttävät vähän erilaiselta
ja he puhuvat eri kieltä, mutta kyse on samasta asiasta.
Sanoin: "Tarinasi ja musiikkisi
"iskee näihin ihmisiin."
Kädet ilmaan!
Laittakaa valot päälle!
Valot päälle! Laitetaan homma käyntiin!
Sanokaa "Baby"!
Hyvät naiset ja herrat, täällä on Atlantasta asti tullut Little Baby!
On helppoa kuunnella hyviä asioita, joita ihmiset kertovat.
Yhtenä päivänä olet kovin jätkä, mutta toisena ääni muuttuukin kellossa.
DRAKE ARTISTI
On vain jatkettava töiden tekemistä. Ei voi ajatella, kuinka hyvin menee.
On vain tultava paremmaksi, eikö? Niin tämä toimii.
On vain tultava paremmaksi.
Minusta musiikin perinnössä
hip hop voidaan unohtaa. Puhutaan musiikista. Koska haluamme,
että meidät muistetaan musiikista.
Hip hop ja rap ovat hyviä juttuja, mutta vain genrejä.
Moni artisti on tehnyt tismalleen samat asiat,
ja enemmänkin, muissa genreissä.
Jos nämä hommat oikeasti kiinnostavat,
haluaa tulla muistetuksi musiikistaan.
Tämä on ratkaiseva hetki hänelle.
On vain puskettava eteenpäin.
Nimeni on Ethiopia Habtemariam. Olen Motown Recordsin toimitusjohtaja.
Musiikkialalla on yhä ihmisiä,
jotka eivät oikeasti ymmärrä Babyä.
EN YMMÄRRÄ
Yksi albumin täysin mitäänsanomattomista äänistä kuuluu Lil Babylle,
jonka jatkuva suosio saa ymmälleen.
Hän on mahdollisesti tämän hetken mitäänsanomattomin räppäri.
Hänen lyriikoitaan ei ymmärretty. Se on yleistä etelän räppäreiden kohdalla.
Entä Lil Baby?
Ei hajuakaan, mitä hän sanoo.
Ei alkuunkaan.
Toiset ovat elitistejä, toiset hip hopin portinvartijoita.
He eivät tajua vielä.
2106 KOMMENTTIA
He tajuavat vasta, kun julkaistaan iso albumi.
Oltiin vuoden 2019 loppupuolella.
Hän oli tien päällä,
teki taukoamatta töitä ja loi uutta musiikkia.
MY TURN -ALBUMIN ENNAKKOKUUNTELUSESSIO
Järjestimme My Turn -albumin ennakkokuuntelusessioita.
Kiitos, että tulitte paikalle.
Baby julkaisee pian albuminsa.
Olemme tehneet sitä kohta vuoden.
Miten menee? Kiitos, että tulitte.
Hän soittaa pari biisiä.
Toivomme siitä vuoden suosituimpia levyjä.
Hän tekee oman osuutensa hittien suhteen.
Tarvitsemme silti kumppaneidemme tukea levyn markkinoinnissa.
Homma käyntiin, Quay
Kaikki olivat tohkeissaan.
Levy oli hyvä, ja kaikki tiesivät sen.
It's my turn now on sanoma.
Täällä albuminsa My Turnin julkaisun vuoksi.
Kaveri julkaisee albumin, ja poikkeuksetta
jokainen oli sitä mieltä, että se on siinä.
Tiesin sen.
Väitit aluksi, että et muka osaa laulaa, etkä pysty tähän. Tiesit jo silloin.
Hän odotti kärsivällisesti vuoroaan ja näytti kaikille, mitä tiesi.
Suosion taso.
Jos pääsee Billboardiin julkaisuviikolla, pitää välittää.
Kaikkialla tuntui, kun olisi Lil Baby -maailmassa.
Se oli My Turnin ansiota.
Babylla oli oma juttunsa:
hän valitsi kovimmat biitit,
löysi hulluimmat rytmit, melodiat ja teemat.
Koko maailman ykkösartisti on talossa.
Miten menee, DJ?
Nykyään muiden biiseistä sanotaan: "Kuulostaa Babyltä".
My Turn myi juuri tuplaplatinaa.
Hän on ainoa artisti, joka vuonna 2020 pystyi siihen.
My Turn, Little Baby oli vuoden 2020 parhaiten myynyt albumi
koko musiikkialalla.
Yli 12 miljardia suoratoistoa. En edes tiedä, mitä se meinaa.
-Montako nollaa siinä on? -Monta.
Hän jatkoi kehittymistään.
Hän on totuus. Hänen työmoraalinsa on korkea.
Tuun pohjalta Kuka myi kavereille ne kilot
Mä ajoin ennen Buickii
MY TURN JULKAISTIIN HELMIKUUSSA 2020.
KUUKAUSI MYÖHEMMIN MAAILMA SULJETTIIN.
Olisipa hän päässyt näkemään musiikkinsa vaikutuksen.
Neljän osavaltion kuvernöörit käskevät pysymään kotona
koronaviruspandemian levitessä.
Meidän piti lähteä kiertueelle, festareille ja klubeille...
Melkein käy sääliksi,
sillä halusin hänen kokevan avoimen maailman,
ja mitä sen piti olla.
Se oli ehkä vaikein vuosi
koko ihmiskunnan historiassa.
Unohtakaa musiikki. Ihmisenä ei ole koskaan
ollut yhtä vaikeaa olla tekemisissä muiden ihmisten kanssa.
JOS KAIPAAT KEIKKOJA, KÄYTÄ MASKIA
Se oli selkeästi vuoden merkittävin rap-projekti.
Ja vaikeaa aikaa julkaisun kannalta.
Karanteenissa viruminen sai pohtimaan tärkeitä asioita.
Vaikka olin julkaissut maailman suurimman levyn, olo oli silti tyhjä.
Tutkiskelin itseäni.
Tajusin, että palkinnoilla ja myyntiluvuilla
ei ole mitään väliä.
LIL BABYN MIESLUOLA
Minneapoliksessa osoitetaan mieltä tummaihoisen miehen kuoleman johdosta.
Videolla näkyy, että konstaapeli painaa polvellaan Floydin niskaa,
vaikka tämä oli sanonut, että ei saa henkeä.
Kokoontumisesta alkanut...
Minulle tässä ei ole mitään uutta. Olen nähnyt tämän aikaisemminkin.
Näin pahimmatkin jutut.
Olen ollut oikeassa fyysisessä yhteenotossa poliisin kanssa.
Olen ollut vankilassa. Siellä voi tapahtua mitä tahansa.
Tummaihoisuus ei ole rikos!
EI OIKEUTTA! EI RAUHAA!
Minulla on sama rooli kuin jokaisella tummaihoisella.
On taisteltava yhdessä uskomustensa puolesta.
On puhuttava, jos joku kuuntelee.
Yritän laittaa musiikkiini oikeaa elämää.
Olemme väsyneitä siihen, että poliisi hakkaa meitä.
Olemme väsyneitä siihen, että lähimmäisemme vangitaan.
Käymme läpi samaa paskaa vuosikymmenestä toiseen.
Järkyttävä video näyttää...
Uskoimme todisteiden riittävän tuomitsemiseen.
Väkivalta ryöpsähti, kun neljä valkoista poliisia
vapautettiin syytteistä.
Ei oikeutta, ei rauhaa!
Olen osa uutta sukupolvea, joka sen kokee.
RAKASTETTU YSTÄVÄ
Suuri valamiehistö päätti olla
syyttämättä valkoihoista konstaapelia
aseettoman tummaihoisen kuolemasta.
OIKEUTTA BRELLE
ARBERYN VIIMEISET HETKET ENNEN KUOLEMAANSA
..."En saa henkeä."
Kukaan ei ole joutunut vastuuseen. Se ei ole oikein.
Haluan kertoa musiikilla,
mitä meidän maailmassamme on tapahtunut.
Ja mitä yhä edelleen tapahtuu.
Kuin heittäisi jäistä vettä naamalle.
Sitä ei osaa odottaa.
Nyt on kuunneltava, mitä Lil Baby sanoo,
koska hän sanoo, että...
Ei mustat oo tyhmii
Eikä valkoiset rasistei
Mä dumaan mieltä ja sydäntä Ulkonäkö ei kiinnosta
Bigger Picture kertoo ajastaan.
Se tuo mieleen vuoden 2020 pandemian ja
Black Lives Matter -liikkeen kaduilla.
Videot mun omalla tunnolla
On pakko sanoo jotain
Korruptoitunut poliisi
Vaik ei ne kaikki oo
En tee tätä trendin takii
Laista on ollu ongelmii
Oon ylpee, ketkä on äänessä
Pysytään yhdessä Voitetaan ne
Sitä albumia ei olisi
syntynyt ilman viittä aikaisempaa projektia.
Säilä oli terässä.
Ymmärrätkö?
Hän oli keskittynyt, ja uhkui erilaista energiaa.
Hän katseli maailmaa.
Hän päätti kirjoittaa asioista.
"En ollut kaduilla, mutta kirjoitan tuosta."
Vau.
Todellisen artistin merkki.
En saa henkeä!
Olen sidoksissa siihen liikkeeseen koko loppu elämäni.
Tämä ei ollut viimeinen George Floyd.
Sama on tapahtunut monta kertaa senkin jälkeen.
Näinä tärkeinä hetkinä
Babyn kaltaisten artistien viesti jää kuulematta
heidän taustansa vuoksi.
Moni media, kuten Rolling Stone, New York Times ja Billboard,
ovat perinteisesti valkoisten julkaisuja.
Ja niissä työskentelevien on todella hankala
vakuuttaa ihmisille, että kuka tämän hetken tärkein artisti onkaan.
Mutta kun musta artisti lyö läpi, se merkitsee jotain.
LIL BABYN KAPINA SUPERTÄHTI
Menin sinne ilman odotuksia.
Halusin vain tietää, millainen Lil Baby on.
En tiennyt yhtään, millainen jutusta tulisi.
Sain bussikyydin QC:n toimistolle.
Babyn haastattelusta tuli
yksi vaikeimmista, jonka olen tehnyt.
En unohda sitä päivää, koska se oli hyvä keskustelu
mielenkiintoisen artistin kanssa.
Onnistuin tallentamaan hetken, jossa kaksi
saman ikäistä, mutta muuten kaikin tavoin erilaista mustaa miestä
yrittivät keskustella joistain Yhdysvaltain historian
kaoottisimmista ja vaikeimmista hetkistä.
Tältä näyttää paikassa,
jossa Rayshard Brooks perjantai-iltana ammuttiin.
Rayshard Brooksin kuolema oli vielä tuore juttu.
RAIVO NOUSI AMPUMISESTA
Kun ajoimme Lil Babyn kanssa Atlantassa,
tajusin, että hänen lapsuutensa asuinalue oli viiden minuutin matkan päässä.
Wendy's-ravintolassa oli sähköinen ilmapiiri.
Sanoin: "Tämä on kuumottavaa."
Lil Baby tokaisi, että kaikkialla, missä olimme käyneet
sinä päivänä, joku oli kuollut.
Hän piti asiaan etäisyyttä.
Sillä Rayshard Brooks ei ole ensimmäinen musta mies,
jonka taposta hän oli kuullut.
Eikä kymmenes tai edes sadas tai tuhannes.
Tämä oli elämää.
Siksi halusin profiloida hänet.
En vain hänen suosionsa vuoksi räppääjänä,
vaan koska The Bigger Picture -albumi
resonoisi varmasti.
Hän on lähtökohdiltaan huono-osainen.
Entinen huumediileri.
Rasistinen järjestelmä profiloi hänen kaltaisensa hyvin herkästi.
Hän on täydellinen ääni
kertomaan liikkeestä, koska hän on kokenut kaiken sen.
The Bigger Picture ei ole protestilaulu.
Se on pikemminkin biisi Lil Babystä,
ja hän olisi hyvin voinut olla kuka tahansa sinä kesänä
murhatuista ihmisistä.
Tiedätkö sen miehen, joka kuoli, George Floydin?
Senkö joka ei saanut henkeä?
Niin. Se, jonka poliisi tappoi.
Hänen tyttärensä täyttää kuusi vuotta,
ja hänellä on syntymäpäiväjuhlat.
Maksan hänen syntymäpäiväjuhlansa.
Sinä ja Loyal...
Käymme nopeasti kylässä ja palaamme sitten.
Selvä.
Tulen pian kotiin.
GIANNA FLOYDIN SYNTYMÄPÄIVÄJUHLA 2020
HYVÄÄ SYNTYMÄPÄIVÄÄ
Koen, että minulla on velvollisuus taistella
paremman maailman puolesta, jonka jättää seuraavalle sukupolvelle.
Hei, isä.
Hei.
Lil Baby pääsi ulos musiikkinsa avulla.
Onko kaikki hyvin?
Kaikki hyvin. Ei valittamista.
On vain mukava olla täällä
ja puuhata omia juttuja. Ei ole valittamista.
Valitettavasti Yhdysvalloissa on miljoona Lil Babyä,
jotka yrittävät paeta järjestelmää, joka ei pakoa toivo.
Jokainen. Laske ne.
Kymmenen, 20, 30, 40, 50
60, 70, 80, 90, 100.
Siinä on 100 000 ja tuossa on 100 000. Paljonko niistä tulee?
-200 000. -200 000.
Päässälaskua.
Jokainen ei pääse pinnalle.
Lil Babyn varhaisessa tuotannossa oli mukana Marlo.
URAN ALKUVAIHEEN KUVAUKSIA (2017)
Marlo oli mukana Lil Babyn ensimmäisissä
projekteissa.
Mutta räpistä tienataan hitaasti.
Marlolle se ei käynyt yhtä nopeasti.
Ja mielestäni
Marlosta valitettavasti tuli
varoittava esimerkki.
HEINÄKUU 2020
Viime yönä Atlantassa sattui jälleen ampuminen
kaupungin yrittäessä selvittää väkivaltarikollisuuden aaltoa,
joka alkoi vuonna 2020.
Baby pääsi räppäämällä pois ansasta.
Myös Marlo oli samalla polulla.
Mutta hänen uransa ei lähtenyt lentoon.
Hän eli yhä kaduilla.
Välikohtaus tapahtui tiellä I-285
noin kello 23.30 lauantai-iltana.
Yleensä hän vastaa puheluuni heti puhelimen soidessa.
Hän ei vastannut soittoihini.
Ajattelin soitella muille,
kunnes sain kuulla, että moottoritiellä oli auto...
Täynnä reikiä.
Se näytti hänen autoltaan,
ja hän oli ehkä sisällä.
Tietojen mukaan uhri oli
lupaava atlantalainen räppäri, Lil Marlo.
Hän oli 30-vuotias.
Tietääkseni hän kuoli autoonsa.
Seisoimme sillalla sanattomina.
Se oli vaikeaa.
Marlo
Kun näkee kaverinsa lyyhistyneenä tielle,
se herättää tunteita.
Mutta ne, joille tilanne on tuttu,
tietävät, että se ei siihen lopu.
Se kuuluu elämään kaduilla.
Jotkut tapetaan.
Tiesin jo, että kadulla voi päästä hengestään.
Ei Marlon kuolema tuonut mitään uutta oivallusta.
Tiedän sen.
Siinä ei ole mitään uutta.
Marlo on todellinen esimerkki räpistä ja kaduista.
Kaksi täysin eri maailmaa.
Hän joutui vaikeaan paikkaan katujen ja räppäämisen kanssa.
Hän oli aina tukemassa ja iloinen Babyn puolesta.
"Vaikka en menestyisi itse,
"mutta jos sinä menestyt, niin me kaikki."
Mietin usein, että perhettä, johon syntyy,
ei voi valita.
Eikä ympäristöä, johon syntyy.
VARO KOIRAA
Ihmisestä voi tulla ympäristönsä tuote
tai antiteesi omille kokemuksilleen.
Hän ei ole pelkästään selvinnyt vaikeista ajoista,
vaan ottanut niistä opikseen.
Eikö teillä ole takkeja?
Minulla ei ole takkia.
Eikö sinulla ole takkia, pikku mies?
Hän on pikkuveljeni.
Toinen mahdollisuus.
Halu yrittää saavuttaa se.
Baby kuvastaa amerikkalaista unelmaa.
Mikä poikasi nimi on?
-Ai mikä? -Poikasi nimi.
Brandon.
-Kuinka hänellä menee? -Hyvin.
Kävin koulua täällä Brownissa. Me olimme...
Brandon ja Brit.
Brandon on laivastossa.
Niinkö? Voin kuvitella sen.
Hän oli yliopistossa, mutta meni laivastoon.
Uskon sen.
Hän on lennonjohtaja.
Kerro terveiset Dominiquelta.
-Mikä sukunimesi on? -Jones.
-Jones? -Hän muistaa minut.
Selvä. Dominique Jones.
Mikään ei vedä vertoja kotiseudulle.
Mutta saan näistä jutuista vilunväreitä.
Minussa on enemmän rakkautta kuin mitään.
Olen autellut täällä yrittäjiä.
Ikään kuin kyselen perään.
Miten menee? Mitä olet puuhannut?
Välillä näen ihmisiä nuoruudestani.
Olin ennen riiviö. En ole nähnyt heitä hetkeen.
Koulukavereita...
Joku on vankilassa, toinen vapautunut.
Olisin voinut kulkea toista polkua.
Tämä voisi olla elämäni.
Siitä tulee kylmänväreitä.
Tulen huumetalosta.
Kasvoin sellaisessa kolmen korttelin päässä.
Baby Jones kasvoi ja säntäili täällä. Kaikki tunsivat hänet.
JOE WEST ENDIN ASUKAS
Täältä ei lähdetä pois muuten kuin kuolleena.
Täältä ei lähdetä pois.
Minä en lähtenyt.
Baby yrittää sanoa,
että olipa taustat mitä vain, itse voi olla jotain muuta.
Rahaa voi tienata muillakin tavoilla.
Hän on paras räppäri koskaan.
En ole ikinä kuullut sellaista lyriikkaa.
Hän ei vain selitä koviksista ja gangstereista.
Hänen biiseissään on merkitystä.
Tykkään räpätä niitä.
Ja laulaa myös.
Tunnen koko tuotannon.
Aika taitaa loppuu
Ollaan vielä nuorii Ja niin paljon pitäis löytyy
Ne ei saa murtaa meitä
Ollaan vahvoi Valloitetaan eikä hajoteta
Tuun rauhassa Mun sydän on jo tulessa
Jos se ei oo väri Niin mikä meitä erottaa?
Voit päättää ite Tai toistaa valheita
Mä en vaan jaksa Että mun väen täytyy kuolla
Katso ylös, sä oot mun kans Mä en itke
Mä oon, missä mä oon En voi vaihtaa puolta
Joskus tekee mieli rautaan tarttuu
Sit mietin, mitä teen Pysyn kaukana siitä
Mietin frendei Joita en oo nähny ikuisuuteen
Mietin mun skidiä Sain just toisen lapsen
Oon miettiny Mitä vittua me nyt tehdään?
Tie pelastukseen On kivinen ja villi
Aloitetaan tästä tuolilta.
Olemme LA:ssa.
Häntä kuvataan tiistain Grammy-nimityksiä varten.
Kuvat sekä haastattelu lähetetään Grammyn raadille.
Hän on mielestäni
jo vakiinnuttanut itsensä erittäin tärkeäksi osaksi tätä ajanjaksoa
ja tätä sukupolvea.
Hänen tekemistään on pakko arvostaa.
Teimme todella kovasti töitä,
jotta Babysta oltaisiin tarpeeksi tietoisia.
Teimme kaikkemme, jotta Grammyn raati
voisi lukea artikkeleista ja tärkeistä lehdistä ja ymmärtää,
kuinka tärkeä albumi se oli.
Viime aikoina on puhuttu paljon
aikaansa peilaavasta musiikista,
joka kumpuaa totuudesta.
Minusta Baby on tehnyt sitä.
Tämä on viimeinen kysymys.
Kertoisitko kameralle, että miltä tuntuu
tulla kuulluksi?
Ja miltä tuntuu auttaa muita saamaan äänensä esille?
Minulle oli selvää,
että se olisi ehdolla vuoden räp-levyksi.
Yritimme päästä ehdolle vuoden levy -kategoriaan.
Artisti kaipaa tunnustusta tekemästään työstä.
Oli aikainen aamu ja katsoin suoraa lähetystä.
VUONNA 2020 MY TURN OLI VUODEN MYYDYIN LEVY
KAIKISSA MUSIIKKIGENREISSÄ.
MY TURN EI PÄÄSSYT GRAMMYISSÄ LAINKAAN EHDOLLE.
LIL BABY SAI KAKSI EHDOKKUUTTA KAPPALEELLE THE BIGGER PICTURE
Sammuta TV.
Puhutaanpa Grammy-palkinnoista ja tämän vuoden ehdokkaista.
Näitkö, ketä siellä on ehdolla?
Luin sosiaalisesta mediasta.
Se oli eniten myynyt levy missä tahansa musiikkityylissä
vuonna 2020.
En ymmärrä, mikä tässä on ongelma.
Paras rap-albumi.
Lil Babyn My Turnin olisi pitänyt olla ehdolla.
Ymmärtääkseen Lil Babyn saavutuksia
ja hänen taidettaan
täytyy ymmärtää, millaisista oloista
hän on kotoisin
ja kuinka vaikeaa sellaisesta paikasta on päästä pois.
Valkoinen Amerikka ei ikinä ymmärrä
sitä tai maailmaa, josta Lil Baby on kotoisin.
Tämä on väärin.
Tämä ei kerro musiikin tilasta
eikä hänen merkityksestään.
Grammyt turhauttavat minua.
Jo vuosia on keskusteltu
raadin todellisuudesta irtaantumisesta, ja heidän on muututtava.
80-luvulta muistetaan,
kuinka he jättivät Michael Jacksonin huomiotta.
Ja DMX:n 90-luvulla.
Hän julkaisi kaksi vuoden myydyintä albumia,
eikä saanut ehdokkuuksia.
Grammyn voittaja on...
Kendrickin häviö vahvisti kuvaa todellisuudesta irtaantuneista Grammyistä.
Mikä ihme tämä järjestelmä on, ja miksi sitä arvostetaan niin paljon?
Puhumme populaarikulttuurista, ja rap-albumeista.
Heidän arvionsa meni vikaan.
Jonkin ajan päästä kai keskusteltiin,
mitä tehdä asialle,
sillä häntä pyydettiin esiintymään.
Kun näin sen, mietin, kuinka kovasti olimme tehneet töitä.
Jäit ilman ehdokkuutta, vaikka julkaisit
mielestäni vuoden isoimman levyn.
En halua tehdä tätä.
-Minä en... -Minulla on luvut.
Kuka sen ansaitsee, kuka teki töitä.
Tämä on päin helvettiä.
Albumin sivuuttaminen tuntuu
kuin iskulta vasten kasvoja.
Siltä minusta tuntuu, mutta lopulta päätös on sinun.
Eikö mielestäsi pitäisi esiintyä siellä?
Siltä minusta tuntuu.
Me näemme asian niin,
että kovasta työstä palkitaan.
Sen pitäisi olla suurin palkinto.
Mutta itse ajattelin, että paskat heistä,
koska se ei määritä sitä, kuka olet ja mitä teet.
-Olemme suurempia kuin se. -Niin.
Siltä minustakin tuntuu, mutta...
Ajattelen, että esitys olisi suurempi juttu kuin palkinto.
Ajattelen, että koska paikka on niin merkittävä
ja sain mahdollisuuden esiintyä,
olisi parempi tehdä se.
Minua esitykseni kiinnostaa palkintoa enemmän.
Se olisi jotain, minkä muistaa aina.
Sitä voisi toistaa,
ja suoratoistona sen näkisi vankilassakin.
Pienet lapseni, jotka eivät... Aluksi kyse oli palkinnosta,
mutta se ei oikeastaan kiinnosta minua.
Kuin kantaisin kaunaa, koska en saanut palkintoa,
niin jätän esiintymättä.
Mutta en halua olla sellainen artisti.
Ymmärrän, mitä tarkoitat.
Isku vasten kasvoja.
Ei saa sitä, mitä ansaitsee.
Mutta tulen paikasta, jossa keikkaa Grammyissä
ei jätetä väliin. Tämä on totta.
Huomasitko, mitä juuri minulle sanoit?
Ajattelet, että linnassa istuvien kamujesi on nähtävä sinut isolla lavalla.
Tyttöni ei halua lähteä kaupungista tai lentää.
Selvä. P ilmoittaa heille.
Kerro niille, että teen sen.
Hyvä on. Soitan Jessille.
Isosti. "Levy ansaitsi palkinnon."
Kaikkien olisi pitänyt saada...
He saavat pelata meidän peliämme.
Mitä me teemme? Entä hänen visionsa?
Laittakaa heidät katumapäälle.
"Miksi hän ei saanut Grammyä."
Miksi ei tämä tyyppi päässyt ehdolle...
Hyvä on, soitan Jesselle.
Kertokaa, jos suunnitelmat muuttuvat.
-Tämä on päätetty. -Tämä on päätetty.
Heidän pitää vain nähdä visiomme.
Olen mukana.
Pistäkää meidät rautoihin
Ne menee yöksi kotiin
Vaik tietää, et tarvitaan apuu
Miten ne meitä kunnioittaa
Nään silmistäs että et jaksais
Sain sauman, en anna periks
Ne pelkää meitä yhdessä
Yhdessä selvitään kaikesta
Enemmän kuin väriä
Se on ongelma elämäntavassa
Se ei muutu päivässä
Jostain on aloitettava
Miksen ottais etumatkaa
Tää on ollu hitonmoinen vuosi
Kun oon täällä Vain Jumalaa pelkään
Pidä tuo.
Katso tuota kulmaa. Mennään alusta.
Mennään alusta.
Hän haluaa, että tietyissä hetkissä
esiinnyt palavahenkisesti.
Mutta sanoin hänelle, että ei minua tarvitse neuvoa.
Koska tiedät jo, mitä tehdä.
Suhtaudun tähän vakavasti.
Sanoin hänelle, että makaan lattialla. Mitä vain.
Esiinnyn helvetisti.
Hän sanoi: "Pane parastasi".
Tämä on niitä suuria hetkiä.
Tästä tulee kunnon hetki.
Se on erilainen lava.
Siitä tulee jotain aivan muuta.
Osa heistä ei ole edes kuullut tätä laulua,
ja he ihmettelevät, että mitä tämä on.
Tänään on hyvä päivä. Haluan shoppailla.
Kaikki räppärit tapetaan, joten puin liivit.
Räppärit tapetaan, joten puin liivit.
Se on liian iso.
Voisin esiintyä tässä, Britney.
Voin esiintyä siinä.
On ilo olla täällä.
Voisin olla myymässä kamaa.
Kiitospuheeni on valmis!
On ilo olla täällä.
Voisin olla jossain myymässä kamaa.
Älä sano tuota.
-Hei... -Älä pelleile.
Ilo olla täällä.
Voisin olla jossain myymässä kamaa. Todellakin.
Haluaako Grammyt hänet sinne?
-Samana päivänäkö? -Niin.
Sehän tarkoittaa, että he antavat hänelle palkinnon.
Luulen, että voitat.
Heillä on jokin hullu äänestys.
Kuka raadissa istuukaan,
päätös tehdään ilman sitä.
He eivät laita sitä äänestykseen...
Se voi olla hankalaa...
Esityksesi on ainoa, joka pidetään ulkona.
LA Live ja Staples Center suljetaan.
Se ei käy järkeen lainkaan. Olisin yllättynyt, jos et voita.
Minä voitan. Hitto, älkää yllättykö, jos en voita.
GRAMMY-GAALAN PÄIVÄ 2021
Isä?
Minä surffaan.
Hitto vie, se tippui veteen!
Ei se mitään, olet rikas!
No niin.
Miltä näytän?
Herranjumala!
Miten menee? Mukava nähdä.
Puhelin pois.
Siellä on joku.
Katso kameraan.
Anna mennä, Dominique!
LIL BABYN KAPINA
He aikovat kuvata minua, kun häviän.
Istun tässä kohtaa, jotta voin näyttää reaktioni, kun häviän.
Miksi muuten pitäisin sitä näin?
He ovat kyselleet, missä hän on.
Missä autoni on?
Menen telkkariin, Britney.
Se menee hyvin.
Hän on nyt tietoinen merkityksestään ja vallastaan.
Hän ei suhtaudu vastuuseensa kevyesti.
Tälle pojalle ei jaettu...
kaikkia ässiä.
Kaikki nuoret hänen naapurustossaan...
He saavat hänestä toivoa.
Täällä esittämässä The Bigger Picturen, Lil Baby!
Mä vaihdan nelivedon Mersuun Lil Steve joutu häkkiin
Oon antanu mahdollisuuksii
Mä jopa pyysin
Hulluu, että poliisi ampuu
Oot jo kuollu Ne huutaa pysähdy
Oon nähny paljon
Jos ei saa henkee Niin paina lisää
Liian moni äiti suree
Tää on kestäny liian pitkään
Laittakaa häkkiin
Ne laitto mut linnaan Mutsi murtu, en voinut lähtee
Kännistä selvisin nopee
Kun kuulin paljon Taleb sai
Sai elinkautisen
Me ollaan ympäristömme tuotteita
Miten meitä voi syyttää?
Sammuttaa tulta tulella
Ainakin voidaan Lisätä hönkää
Koko maailma halusi tietää, kuka hän on.
Tiesin, kuka hän oli. Hän oli yksi parhaista.
Hän kävi fiksummaksi ja kysyy kysymyksiä.
Olen iloinen ja ylpeä hänen muutoksestaan ja siitä,
missä hän nyt on.
Enemmän kuin väriä Ongelma elämäntavassa
Se ei muutu päivässä
Jostain on aloitettava Miksen ottais etumatkaa
Tää on ollu hitonmoinen vuosi
Kun oon täällä Pelkään vain Jumalaa
Enemmän kuin väriä Ongelma elämäntavassa
Se ei muutu päivässä
Jostain on aloitettava Miksen ottais etumatkaa
Tää on ollu hitonmoinen vuosi
Kun oon täällä Pelkään vain Jumalaa
Valmista tuli.
Coach, Ethiopia ja Pierre ehkä tuntevat Grammyn voittamisen edut.
Minulle se on uutta.
BIGGER PICTUREA EI PALKITTU.
En edes ymmärrä kaikkea vielä.
Olen vain iloinen kertoessani viestiäni.
KAPPALEEN TULOT LAHJOITETTIIN KAMPPAILUUN RODULLISEN TASA-ARVON PUOLESTA
Yritän näyttää nuorille, että elämä on isompaa.
Olen elävä todiste.
Lil Baby on nimi ja brändi, jonka hän rakensi.
Dominique on, kuka on.
Minusta Dominique on Lil Babyn ydin.
Dominique on Lil Babyn omistaja.
Ja Lil Baby on artisti.
Dominique on bisnesmies.
Lil Babyä ei joskus enää ole.
Miten muutenkaan?
Tiedän lapseni potentiaalin.
Olen ylpeä hänestä. Moni ei uskonut,
että hänestä olisi mihinkään.
"Hän ei ole mikään ihmelapsi. Hänelle käy kuten muillekin."
Se on mies, jonka tunnen. Lapset kuuntelevat
häntä, kun hän on radiossa.
Lil Dominique Jones, joka aina lintsasi.
Näetkö?
Näen suunnitelmani. Se toimii.
Jätän suuren perinnön, se vain alkoi räpistä.
Pääsin tähän pisteeseen kolmessa vuodessa
ja ajattelin elää ainakin 60- tai 70-vuotiaaksi.
Siihen on pitkä aika.
Pääsin jo pisteeseen,
jossa voin kysyä:
"Millainen perintösi on?"
Olen jo rakentanut perinnön, vaikka lopettaisin heti.
Se on jo iso, vaikka lopettaisin nyt.
Mutta voitte vain kuvitella, mitä vielä teen.
Nyt kun aivoni ovat vapautumassa.
En enää ikinä jää jumiin.
Tämä on vasta alkua.
Tekstitys: Markku Korhonen
Luova tarkastaja Maarit Hirvonen